CELEX: 62011TN0208
Language: hu
Date: 2011-04-11 00:00:00
Title: T-208/11. sz. ügy: 2011. április 11-én benyújtott kereset — LTTE kontra Tanács

18.6.2011   
            
            
               HU
            
            
               Az Európai Unió Hivatalos Lapja
            
            
               C 179/17
            
         2011. április 11-én benyújtott kereset — LTTE kontra Tanács
   (T-208/11. sz. ügy)
   2011/C 179/30
   Az eljárás nyelve: angol
   
      Felek
   
   
      Felperes: A Tamil Eelam Felszabadító Tigrisei (LTTE) (Herning, Dánia) (képviselő: V. Koppe ügyvéd)
   
      Alperes: az Európai Unió Tanácsa
   
      Kereseti kérelmek
   
   
               —
            
            
               A Törvényszék semmisítse meg a 83/2011/EU tanácsi végrehajtási rendeletet (1) a felperest érintő részében;
            
         
               —
            
            
               állapítsa meg, hogy a 2580/2001/EK tanácsi rendelet (2) nem alkalmazandó a felperesre;
            
         
               —
            
            
               a Tanácsot kötelezze a költségek és kamatok viselésére.
            
         
      Jogalapok és fontosabb érvek
   
   A jelen ügyben a felperes a 83/2011/EU tanácsi végrehajtási rendelet részleges megsemmisítését kéri annyiban, amennyiben a felperes neve továbbra is szerepel azon személyek, csoportok és szervezetek listáján, akiknek illetve amelyeknek a pénzeszközeit és gazdasági erőforrásait e jogszabálynak megfelelően be kell fagyasztani.
   Keresete alátámasztására a felperes hat jogalapra hivatkozik:
   
               1.
            
            
               Az első jogalap a 83/2011/EU tanácsi végrehajtási rendelet felperest érintő részének érvénytelenségén, illetve a 2580/2001/EK tanácsi rendelet alkalmazhatatlanságán alapszik a fegyveres konfliktusok jogának figyelmen kívül hagyása miatt.
            
         
               2.
            
            
               A második jogalap a 83/2011/EU tanácsi végrehajtási rendelet felperest érintő részének érvénytelenségén alapszik, mivel a felperes nem minősülhet terrorszervezetnek a 2001/931/KKBP tanácsi közös álláspont (3) 1. cikkének (3) bekezdésében szereplő fogalom-meghatározás értelmében. Ezzel kapcsolatban a felperes azt állítja, hogy tevékenységei nem minősülnek bűncselekménynek sem a nemzetközi humanitárius jog, sem a fegyveres konfliktusokra nem alkalmazandó nemzeti büntetőjog értelmében.
            
         
               3.
            
            
               A harmadik jogalap a 83/2011/EU tanácsi végrehajtási rendelet felperest érintő részének érvénytelenségén alapszik, mivel illetékes hatóság nem hozott határozatot a 2001/931/KKBP tanácsi közös álláspont 1. cikke (4) bekezdésének előírása szerint.
            
         
               4.
            
            
               A negyedik jogalap a 83/2011/EU tanácsi végrehajtási rendelet felperest érintő részének érvénytelenségén alapszik, amennyiben a Tanács nem végzett felülvizsgálatot a 2001/931/KKBP tanácsi közös álláspont 1. cikke (6) bekezdésének előírása szerint. A felperes azt állítja, hogy mivel már nem használ katonai eszközöket céljai eléréséhez, és mivel már nincs közvetlen részvétele Sri Lankán, az ilyen felülvizsgálat arra a következtetésre vezetett volna, hogy el kell távolítani a listáról.
            
         
               5.
            
            
               Az ötödik jogalap a 83/2011/EU tanácsi végrehajtási rendelet felperest érintő részének érvénytelenségén alapszik, amiatt, hogy nem felel meg az EUMSZ 296. cikk szerinti indokolási kötelezettségnek.
            
         
               6.
            
            
               A hatodik jogalap a 83/2011/EU tanácsi végrehajtási rendelet felperest érintő részének érvénytelenségén alapszik, amiatt, hogy sérti a felperes védelemhez való jogát és a hatékony bírói jogvédelemhez való jogát.
            
         
      (1)  A terrorizmus leküzdése érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról és a 610/2010/EU végrehajtási rendelet hatályon kívül helyezéséről szóló, 2011. január 31-i 83/2011/EU tanácsi végrehajtási rendelet (HL 2011. L 28., 14. o.)
   
      (2)  A terrorizmus leküzdése érdekében egyes személyekkel és szervezetekkel szemben hozott különleges korlátozó intézkedésekről szóló, 2001. december 27-i 2580/2001/EK tanácsi rendelet (HL 2001. L 344., 70. o.; magyar nyelvű különkiadás 18. fejezet, 1. kötet, 207. o.)
   
      (3)  A terrorizmus leküzdésére vonatkozó különös intézkedések alkalmazásáról szóló, 2001. december 27-i 2001/931/KKBP tanácsi közös álláspont (HL2001. L 44., 93. o.; magyar nyelvű különkiadás 18. fejezet, 1. kötet, 217. o.).